ROJNA หน้ามืด ไตรมาส 2/60 พลิกขาดทุน 8.84 ลบ. หลังรายได้ขายที่ดิน-ไฟฟ้า-ค่าเช่าลดฮวบ
ROJNA หน้ามืด ไตรมาส 2/60 พลิกขาดทุน 8.84 ลบ. จากปีก่อนมีกำไร 149.11 ลบ. หลังรายได้ขายที่ดิน-ไฟฟ้า-ค่าเช่าลดฮวบ ขณะที่งวด 6 เดือนแรกกำไรเพิ่มขึ้น 369.76% มาที่ 1.01 พันลบ. จากปีก่อนมีกำไร 214.85 ลบ. 
15 ส.ค. 2560

บริษัท สวนอุตสาหกรรมโรจนะ จำกัด (มหาชน) หรือ ROJNA รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

บริษัทมีรายได้จากการขายที่ดินลดลง อันเนื่องมาจากลูกค้ายังไม่ถึงกำหนดชำระงวดสุดท้ายและโอนกรรมสิทธิ์ในที่ดินทั้งของบริษัทและบริษัทย่อย ขณะเดียวกันบริษัทมีรายได้จากการขายไฟฟ้าลดลง เนื่องจากบริษัท โรจนะ เพาเวอร์ จำกัด ดำเนินการย้ายเครื่องจักรบางส่วนไปติดตั้งในไลน์การผลิตในโครงการ SPP3 ซึ่งจะเริ่มผลิตและขายไฟฟ้าได้ประมาณกลางปี 2560 นอกจากนี้บริษัทมีรายได้จากการให้บริการและค่าเช่าลดลง ซึ่งส่วนใหญ่เป็นรายได้ของ บริษัท ไทคอน อินดัสเทรียล คอนเน็คชั่น จำกัด (มหาชน)